การลอบสังหารอิสมาอีล ฮะนียะฮ์

เมื่อวันที่ 31 กรกฎาคม ค.ศ. 2024 อิสมาอีล ฮะนียะฮ์ ผู้นำทางการเมืองของฮะมาส ถูกลอบสังหารพร้อมกับบอดีการ์ดส่วนตัวในเตหะรานโดยการโจมตีที่ชัดเจนของอิสราเอล ฮะนียะฮ์ถูกลอบสังหารหลังกลับมายังที่พักในเกสต์เฮาส์ที่ทหารควบคุม หลังจากเข้าร่วมพิธีเข้ารับตำแหน่งของแมสอูด เพเซชคียอน ประธานาธิบดีอิหร่าน

สาเหตุการเสียชีวิตของฮะนียะฮ์ยังคงอยู่ในการสืบสวนของกองพิทักษ์ปฏิวัติอิสลาม (IRGC) ของอิหร่าน มีรายงานที่แตกต่างกันออกมาว่าเขาถูกสังหารได้อย่างไร ตั้งแต่การถูกโจมตีด้วยขีปนาวุธ จนถึงอุปกรณ์ระเบิดที่ถูกจุดชนวนจากระยะไกลซึ่งซ่อนไว้ก่อนหน้านี้ในห้องนอนที่เกสต์เฮาส์ของเขาที่ดำเนินการโดย IRGC จากการวิเคราะห์เหล่านี้ การลอบสังหารครั้งนี้เผยให้เห็นข้อบกพร่องด้านความปลอดภัยที่สำคัญและทำให้ผู้นำอิหร่านอับอายอย่างมากการสืบสวนนำไปสู่การจับกุมบุคคลกว่า 24 คน รวมทั้งเจ้าหน้าที่ข่าวกรองและทหารระดับสูง ตลอดจนพนักงานจากเกสต์เฮาส์

ฮะนียะฮ์เป็นบุคคลสำคัญในฮะมาสนับตั้งแต่ก่อตั้งองค์กรใน ค.ศ. 1987 เขาเคยดำรงตำแหน่งนายกรัฐมนตรีองค์การบริหารแห่งชาติปาเลสไตน์และหัวหน้าฮะมาสในฉนวนกาซา ใน ค.ศ. 2017 เขาได้รับเลือกเป็นหัวหน้าสำนักการเมืองฮะมาส ฮะนียะฮ์เป็นผู้นำทางการเมืองชั้นสูงสุดของฮะมาสที่ถูกสังหารนับตั้งแต่เริ่มต้นสงครามอิสราเอล–ฮะมาส

 อ้างอิง 

 แหล่งข้อมูลอื่น 

หมวดหมู่:การลอบสังหาร
หมวดหมู่:การลอบสังหารในประเทศอิหร่าน
หมวดหมู่:การระเบิดอาคารในประเทศอิหร่าน
หมวดหมู่:ความขัดแย้งตัวแทนของอิหร่าน–อิสราเอล
หมวดหมู่:เป้าที่อิสราเอลสังหาร
หมวดหมู่:ประวัติศาสตร์ฮะมาส
การลอบสังการ
หมวดหมู่:ความสัมพันธ์ระหว่างประเทศในปี พ.ศ. 2567